
Z A P I S N I K
40. sjednice Vijeća Mjesnog odbora Donja Dubrava
održane 28. kolovoza 2024.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Igor Salopek, Gordana Marković, Nikola Glasnović, Dorotea Šafranić, Hrvoje Sekušak, Vladimir Matić i Marijan Marković.
NENAZOČNI ČLANOVI VIJEĆA: /
OSTALI NAZOČNI: /
Predsjedava Igor Salopek, predsjednik Vijeća.

Zapisnik vodi Igor Salopek.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 39. sjednice Vijeća, održane 3. srpnja 2024., bez izmjena.

Na prijedlog predsjednika Vijeće jednoglasno utvrđuje

D N E V N I   R E D

1. Godišnji izvještaj o izvršenju Financijskog plana Mjesnog odbora Donja Dubrava za 2023.g.;

       2.   Problem nehigijenskog ponašanja na prostoru starog placa, Cerska ulica 1 –   

             donošenje zaključka;

3.   Pitanja, prijedlozi i obavijesti.

Ad 1. Godišnji izvještaj o izvršenju Financijskog plana Mjesnog odbora Donja Dubrava za 2023.g.
Članovi Vijeća primili su pisani materijal uz poziv.
U raspravi sudjeluju: /

              Vijeće jednoglasno donosi 

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Donja Dubrava za 2023.

Članak 1. 

Godišnji izvještaj o izvršenju Financijskog plana Mjesnog odbora Donja Dubrava za 2023. sadrži:
	Broj ek. klasifik.
	OSNOVNA I POTANJA NAMJENA
	Plan za 2023.

(€)
	Ostvareno prihoda za 2023.

(€)
	Ostvareno rashoda za 2023.

(€)
	Indeks (5/3*100)

	1
	2
	3
	4
	5
	6

	 
	RASHODI
	112.950,00
	112.950,00
	111.122,13
	98,38

	3
	RASHODI POSLOVANJA
	112.950,00
	112.950,00
	111.122,13
	98,38

	32
	Materijalni rashodi
	112.950,00
	112.950,00
	111.122,13
	98,38

	323
	Rashodi za usluge
	99.690,00
	99.690,00
	99.690,00
	100,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	99.690,00
	99.690,00
	99.690,00
	100,00

	 
	ODRŽAVANJE JAVNIH POVRŠINA
	45.780,00
	45.780,00
	45.780,00
	100,00

	 
	ODRŽAVANJE NERAZVRSTANIH CESTA
	53.910,00
	53.910,00
	53.910,00
	100,00

	329
	Ostali nespomenuti rashodi poslovanja
	13.260,00
	13.260,00
	11.432,13
	86,22

	3291
	Naknade za rad predstavničkih i izvršnih tijela, povjerenstava i slično
	11.950,00
	11.950,00
	11.080,18
	92,72

	3299
	Ostali nespomenuti rashodi poslovanja
	1.310,00
	1.310,00
	351,96
	26,87


Članak 2.

Ovaj će Godišnji izvještaj o izvršenju biti objavljen na oglasnoj ploči Mjesnog odbora Donja Dubrava.
Ad 2.  Problem nehigijenskog ponašanja na prostoru starog placa, Cerska ulica 1.
Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Nikola Glasnović, Dorotea Šafranić, Hrvoje Sekušak, Vladimir Matić i Marijan Marković.
Predsjednik Vijeća Mjesnog odbora Donja Dubrava Igor Salopek obavijestio je članove Vijeća kako je vezano uz navedenu tematiku nehigijene na prostoru starog placa 21.8.2024. razgovarao s Kristinom Kumer, voditeljicom pučke kuhinje Dobri dom, na adresi u Cerskoj ulici. Problem rješavanja nehigijene potenciran je od strane Lucije Franić Novak, više sručne suradnice Narodnog sveučilišta Dubrava i dostavljen članovima Vijeća Mjesnog odbora na sjednici održanoj 3.7.2024., ali je ova tema prebačena za sljedeću sjednicu na rješavanje, radi prikupljanja više informacija o samom problemu i mogućim rješenjima. 
Kristina Kumer izjavila je da je svjesna problematike te kako zaposlenici pučke kuhinje učestalo samoinicijativno čiste prostor oko svoga objekta. Pučka kuhinja posluje prema HACCP sustavu i nema mogućnost davanja korištenja sanitarnog čvora za svoje korisnike. Ona i ostali zaposlenici učestalo upozoravaju korisnike na nezadržavanje u prostoru oko pučke kuhinje nakon preuzimanja ili konzumiranja obroka te na održavanje higijene prostora. Navodi kako imaju poteškoća s korisnicima koji dolaze alkoholizirani i neuredni. Povremeno poteškoće s nehigijenom prostora oko pučke kuhinje stvaraju i neodgovorni građani koji ovdje odlažu otpad ili izvode pse za kojima ne pokupe izmet. 
Članovi Vijeća iznijeli su potrebu češćeg održavanja higijene prostora od strane Zagrebačkog holdinga podružnica Čistoća i podržali mogućnost izmicanja kontejnera za otpad dalje od zgrade Narodnog sveučilišta Dubrava kako bi se eliminirao „sakriveni“ prostor u kojem neodgovorni građani vrše nuždu. Mišljenja su da se postavljanjem kemijskih WC-a problem ne bi riješio jer se isti trebaju svakodnevno održavati. 
Vijeće jednoglasno donosi 

Z A K LJ U Č A K

o zahtjevu za rješavanjem problema nehigijenskog ponašanja 
na prostoru starog placa, Cerska ulica 1

1. Razmatran je zahtjev za rješavanjem problema nehigijenskog ponašanja na prostoru starog placa, Cerska ulica 1.

2. Traži se da Zagrebački holding podružnica Čistoća svakodnevno održava i čisti  prostor oko pučke kuhinje Dobri dom, posebno sjevernu stranu ispred zgrade,  (metenje, što češće pranje ulice tehničkom vodom).

3. Traži se izmještanje kontejnera za otpad koji koristi pučka kuhinja na istočni dio starog placa što će u isto vrijeme omogućiti neometano odlaganje otpada zaposlenicima pučke kuhinje i onemogućiti „zavlačenje“ neodgovornih građana oko kontejnera i obavljanje nužde.

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3.  Pitanja, prijedlozi i obavijesti.
Predsjednik Vijeća Mjesnog odbora Donja Dubrava Igor Salopek obavijestio je članove Vijeća o učestalim verbalnim sukobima vlasnika pasa i drugih korisnika na prostoru sportskog centra u ulici I. Štefanovečki zavoj. Vlasnici pasa navode da prostor parka za pse nije označen i ne vide obvezu izvođenja pasa u ograđeni prostor. Roditelji djece i ostali korisnici negoduju zbog izvođenja pasa u prostor dječjeg i sportskog igrališta te je ukazano na potrebu označavanja parka za pse i igrališta adekvatnim tablama što je Vijeće Mjesnog odbora tražilo još ranije. 
S obzirom da nije bilo niti drugih javljanja za riječ predsjednik zaključuje sjednicu.
	Izvješće o glasanju na 40. sjednici VMO Donja Dubrava dana 28. kolovoza 2024.

Dovršeno u 18,40 sati.
KLASA: 024-08/24-003/1642
URBROJ:251-13-11-4/002-24-2
Zagreb, 28. kolovoza 2024.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

